ועדת הכלכלה, כנסת 17, פרוטוקול מספר 320, 2007-07-17 14:00

גלעד ארדן: אני פותח את ישיבת הוועדה.

גלעד ארדן: על סדר היום: הצעת חוק נושאי משרה בשירות הציבורי (העברת ניירות ערך לנאמנות), התשס"ז-2007, של חבר הכנסת סילבן שלום.

גלעד ארדן: בקשה לדיון מחדש ודיון מחדש בסעיף 6 לענין ועדה למתן היתרים.

גלעד ארדן: מי יציג את הנושא?

לימור ברוכים: אגב כל הדיונים שנערכו פה בהצעת החוק הזאת והרצון להבטיח שוועדת ההיתרים תהיה מנותקת ממבקר המדינה לאור הנושאים שבהם היא מטפלת, כשבאנו לנסח את החוק לקריאה שנייה ושלישית שמנו לב שהוועדה יוצאת יותר מדי מנותקת ממבקר המדינה באופן שאין לה שום חובה אפילו לשמוע את עמדתו לפני שהוא מחליטה בענין.

לימור ברוכים: כדי למנוע את הניתוק הזה, ביקשנו לקבוע סעיפים בחוק שאומרים שהוועדה תשמע את עמדת מבקר המדינה לפני שהיא מחליטה בענין שלפניה ודבר שני, תעביר לה את החלטותיה.

אתי בנדלר: האם הוועדה אכן מוכנה לקיים דיון מחדש בסעיף הספציפי הזה?

סילבן שלום: אמרתי ואני עומד על הענין, ולכן גם חיכיתי את החודש הזה, ואני מאוד מקווה שזה לא יפגע וזה יעלה בשבוע הבא.

סילבן שלום: אמרו לי שזה רק בין 10 ל-2 ביום שני ויש בלאגן שלם כי זה תשעה באב.

גלעד ארדן: ביום רביעי אי אפשר להעלות?

סילבן שלום: אמרו לי שבשבוע הבא רק בתאריך מסוים.

סילבן שלום: לפני שאנחנו פותחים את הישיבה ומקבלים את ההחלטה אם לפתוח או לא, אני אומר לכם שהחוק הזה הוא חוק סגור.

סילבן שלום: לי לא היתה בעיה עם שתי התוספות האלה, כי זה נראה לי הגיוני.

סילבן שלום: אבל אנחנו עושים את הפתיחה הזאת רק מתוך ידיעה אם אפשר לקבל החלטה כזאת, שזה פתיחה לענין הספציפי הזה.

סילבן שלום: שלא יכנס מישהו ויגיד שיש לו גם סעיף אחר שהוא רוצה לשנות.

אתי בנדלר: הבקשה בסדר היום בהתאם לבקשתך.

לאה ורון: לאחר שיחתנו ולאחר שזו היתה בקשתך.

אתי בנדלר: לכן, כרגע ההצבעה היא לדיון מחדש בסעיף 6 בלבד.

אתי בנדלר: אני מודיעה שיתכן שיהיו לי עוד שינויי נוסח קטנים בסעיפים אחרים, אבל ברמה של נוסח בלבד.

גלעד ארדן: את רוצה להוסיף את השופטים?

סילבן שלום: אתה יודע מה?

סילבן שלום: בנושא הזה לא הייתי מתנגד לפתוח.

אתי בנדלר: אם יפתח נושא השופטים, אני מניחה שיהיה מי שיתעקש לפתוח מחדש את נושא חברי הכנסת.

רועי עובדיה: אני אתנגד בנושא השופטים.

רועי עובדיה: אני מהנהלת בתי המשפט.

גלעד ארדן: רק אין לך זכות הצבעה פה.

גלעד ארדן: אבל הנה, יש מי שיטען עבורם ואפשר לעשות את זה עכשיו.

אתי בנדלר: לא, זה צריך להיות על סדר היום.

גלעד ארדן: אז מה צריך לפתוח לחברי הכנסת?

אתי בנדלר: יש חברי כנסת שחושבים שלא ראוי להחיל את החוק המוצע עליהם משום שהם טוענים שאין להם שום מידע שהם יכולים לנצל לרעה בכל נושא ניהול תיק המניות שלהם ולכן, אין סיבה לחייב אותם להעביר את - -

גלעד ארדן: אבל אם כבר חייבנו אותם, זה אך טבעי שנחייב גם את השופטים.

גלעד ארדן: שופט יכול למוטט חברה בהחלטה שהוא יכול לתת עוד שבוע.

אתי בנדלר: זה ממש לא "אך טבעי".

סילבן שלום: נתתי דוגמאות, כשלא היית יו"ר, של נושא משרה שמגיע למעצר בשעה 3 או 4 והוא יודע שב-5 המסחר נסגר, הוא יכול לעשות כל מה שהוא רוצה.

סילבן שלום: מבחינה זאת, הוא יכול לעשות מה שהוא רוצה ובחמש וחצי זה יתפרסם אחרי המסחר, למחרת זה נופל.

גלעד ארדן: אז למה יצאו השופטים מהענין?

סילבן שלום: כי באו לכאן מנציגות השופטים וזה מזכיר לי שב-96 היה מאבק שניהל עיתונאי, להורדת אחוזי הפנסיה לשרים, שופטים וח"כים.

סילבן שלום: לשרים ושופטים מ-7% ל-2%.

סילבן שלום: בייגה, אחרי שהכנסת יצאה לפגרה, שבוע לפני הבחירות, הביא לוועדת הכספים את ההצעה להוריד לכולם ל-2%?

סילבן שלום: קם יו"ר ועד השופטים, הלא הוא מיודעינו מיכה לינדנשטראוס.

אתי בנדלר: נציבות השופטים.

סילבן שלום: הוא עשה שם הצגת תכלית יחד עם האחרים והשופטים ובסופו של דבר, מה החליטה הוועדה?

סילבן שלום: היא מאשרת להוריד לשרים ולח"כים והמשך הדיון בשופטים יהיה בשבוע הבא.

סילבן שלום: כמה זמן עבר מאז?

סילבן שלום: 11 שנים וחודשיים.

סילבן שלום: כששופטים הם עד גיל 70 לעומת חברי הכנסת שיכולים "לעוף" כל הזמן.

סילבן שלום: יש להם את הענין של פנסיה מובטחת עד גיל 70.

סילבן שלום: בסופו של דבר הורידו לשרים מ-7% ל-2%, לחברי הכנסת מ-4% ל-2% ולשופטים בשבוע הבא.

סילבן שלום: 11 שנים וחודשיים...

גלעד ארדן: עד היום זה 7%?

גלעד ארדן: אולי אני אבקש דיון בנושא השופטים למחר?

אתי בנדלר: אני לא מכתיבה לכם את הדברים.

אתי בנדלר: אני רק אומרת שזה ברור שזה יהיה על סדר היום ואז מאוד יתכן - -

לאה ורון: אם אדוני יבקש להסיר את הצעת החוק שלו מסדר היום, אפשר יהיה.

לאה ורון: ..

אתי בנדלר: יכול להיות שתהיה בקשה לדיון מחדש לגבי סקטורים נוספים.

סילבן שלום: ההחלטה צריכה להתקבל עכשיו כי ברגע שאתה מחליט, הישיבה הזאת נגמרה.

סילבן שלום: זה ענין של הצבעה בלבד.

גלעד ארדן: בסדר, אני יכול להוסיף אחרי זה.

אתי בנדלר: - - -

סילבן שלום: בא לא נפתח פעם שלישית.

סילבן שלום: אם יש דיון נוסף, אנחנו לא סוגרים.

גלעד ארדן: בכל מקרה, אני לא עוסק עכשיו בנושא השופטים.

לימור ברוכים: בענין הזה נאמרו כבר המון דברים, היתה פה היועצת המשפטית של הנהלת בתי המשפט שאמרה את הדברים בצורה טובה ממני.

גלעד ארדן: זה לא על סדר היום.

סילבן שלום: לימור, בתור שופטת לעתיד...

רועי עובדיה: כללי האתיקה של השופטים מוסדרים בחוק יסוד.

רועי עובדיה: הדברים מוסדרים בחוק.

סילבן שלום: זה ברור שלימור תהיה שופטת בעתיד.

סילבן שלום: כל המסלול שלכם זה מסלול של שפיטה.

גלעד ארדן: בשונה מהשופטים, שהתנגדו עד לאחרונה שיהיו להם כללי אתיקה מחייבים, ואחרי לחץ ציבורי גדול מאוד, הצלחנו לגרום לכך כי לח"כים תמיד היה תקנון והליכים הרבה יותר ברורים.

גלעד ארדן: אני מעלה להצבעה את בקשת הממשלה לדיון מחדש בסעיף 6.

גלעד ארדן: מי בעד, מי נגד?

גלעד ארדן: בעד – 2 הסעיף אושר.

אתי בנדלר: עכשיו צריך להתקיים הדיון מחדש משסעיף 6 נפתח.

אתי בנדלר: את מוכנה להציג את התוספות של סעיף 6?

סילבן שלום: היא כבר הציגה.

אתי בנדלר: אז אני אקרא זאת בקצרה: מוצע להוסיף כאן שני סעיפים קטנים לסעיף 6: סעיף קטן (1) נוסחו הלא סופי אומר: "לא תקבל הוועדה החלטה לפי סעיף זה אלא לאחר שקיבלה לידיה את חוות דעתו של מבקר המדינה.

אתי בנדלר: " אמנם בנוסח שמשרד המשפטים שלח לנו הוא ביקש: "בטרם תשמע את מבקר המדינה", אבל "תשמע" עלול להתפרש כחובת שמיעה בעל-פה ואני חושבת שצריך לאפשר חובת שימוע גם בצורה של העברת מסמכים.

סילבן שלום: אני מבקש להוסיף: בטרם תתקבל חוות דעתו של מבקר המדינה, שתימסר תוך 7 ימים או תוך שבועיים.

סילבן שלום: הוא יכול גם לא למסור ואף פעם לא יחליטו.

סילבן שלום: חייבת להיות הגבלה מסוימת.

סילבן שלום: לפי זה, אם הוא לא מוסר חוות דעת, אי אפשר להחליט.

אתי בנדלר: בתוך זמן סביר או בתוך זמן שהוועדה תקצוב למבקר המדינה.

סילבן שלום: אין לי בעיה, אבל ברגע שאת לא כותבת, זה יכול להיות גם שנה.

אתי בנדלר: ...

אתי בנדלר: שתימסר בתוך תקופה שתקבע הוועדה.

אתי בנדלר: חוק הפרשנות אומר שכל דבר צריך להיעשות תוך זמן סביר.

אתי בנדלר: מהו זמן סביר בנסיבות הענין?

אתי בנדלר: זה דבר שאנחנו יודעים יכול להיות נתון למחלוקת.

אתי בנדלר: אבל אם מאפשר לוועדה לקצוב זמן למבקר המדינה - -

גלעד ארדן: צה"ל ומבקר המדינה לא רואים את ענין הזמן הסביר עין בעין, כפי שראינו לאחרונה.

אתי בנדלר: בתוך זמן סביר שהוועדה תקצוב, זה בסדר?

גלעד ארדן: בתוך הזמן שתקצוב הוועדה.

גלעד ארדן: הוועדה היא זו שמובילה את הנושא.

לימור ברוכים: ממילא לוועדה יש סמכות לקבוע את סדרי עבודתה ודיוניה, אבל אני לא מתנגדת לתיקון הזה.

סילבן שלום: הוועדה כי כאילו במעמד לא שווה למבקר המדינה ואז, היא לא יכולה להגיד לו תשלח עוד שלושה ימים.

אתי בנדלר: הנושא השני: הוועדה תשלח או תעביר העתק מהחלטותיה למבקר המדינה.

אתי בנדלר: אלה שני העניינים שמשרד המשפטים ביקש להוסיף.

גלעד ארדן: אני מעלה להצבעה את בקשת הממשלה.

גלעד ארדן: מי בעד, מי נגד?

גלעד ארדן: בעד – 2 התוספת לסעיף 6 אושרה פה אחד.

גלעד ארדן: אני מודה לכם.

גיא לוריא: אפשר למסור הודעה לוועדה?

גיא לוריא: בגלל שהייתי בישיבות הקודמות ומסרתי לכם שאנחנו עובדים על כללי אתיקה באותם מקרים, יש לנו טיוטה והעברנו אותה להערות.

גלעד ארדן: בהצלחה.

גלעד ארדן: תודה.

סילבן שלום: אז אין שופטים?

גלעד ארדן: לא בגללי...

אתי בנדלר: גם לא בגללי.

סילבן שלום: סברתי שכן, אבל בסופו של דבר זה לא הלך.

גלעד ארדן: אני מודה לכולם.

גלעד ארדן: הישיבה נעולה.